Publication: Magyar Közlöny
Issue: MK-2008-4 (Year: 2008, Number: 4)
Era: 2004-2010
Section: 2007. évi CVI. törvény és az állami vagyonnal való gazdálkodásról szóló 254/2007. (X. 4.) kormányrendelet vonatkozó
Paragraph Index: 819

2008. január 31-én, csütörtökön 10 óra. Az ajánlatokat a kiíró fenti címén kell a megjelölt határidõig leadni. AZ ÁLLAMI SZÁMVEVÕSZÉK VIZSGÁLATAI Összefoglaló a felsõoktatás kollégiumberuházási programjának ellenõrzésérõl (0741) A beruházási program ellenõrzése a felsõoktatási intézmények ágazati felügyeletét ellátó Oktatási és Kulturális Minisztériumra (OKM), továbbá 9 felsõoktatási intézménynél 7 új diákotthon építésére és 18 kollégium rekonstrukciójára terjedt ki. A PPP-konstrukcióban megvalósuló felsõoktatási beruházási program 10 455 új diákotthoni férõhely létesítését, valamint 20 000 kollégiumi férõhely korszerûsítését tûzte ki célul, a Magyar Universitas Program részeként. A felsõoktatási kollégiumi helyzetkép – férõhelyhiány, épületek mûszaki állaga, minõségi szolgáltatások hiánya, ellátatlan hallgatói létszám – motiválta a kollégiumi fejlesztéseket. A diákotthon-építési és a kollégiumrekonstrukciós programokról 2003. és 2004. évben csak mennyiségi célkitûzéseket tartalmazó kormányhatározatok születtek. A célkitûzések kialakítását nem elõzte meg kollégiumfejlesztési stratégia és felsõoktatási szintû megvalósíthatósági tanulmány. Költségvetési forrás hiányában a fejlesztések megoldásának eszköze a PPP-konstrukció lett. A projektek megalapozását az intézményfejlesztési tervekben szereplõ kollégiumfejlesztési elképzelések jelentették. A fejlesztéseket nem támasztották alá regionális oktatáspolitikai tervek, hosszabb távú képzési elképzelések, demográfiai elõrejelzések. Az együttmûködést elõsegítõ jogszabályi környezet nem volt kielégítõ. Ma is hiányzik a PPP lebonyolítását rögzítõ egységes állami eljárásrend, valamint a projektek gazdaságosságának megállapítását szolgáló PSC-számítás módszertana. Az OKM alapos elõkészítõ tevékenységet végzett a PPP-konstrukció kockázati és garanciális elemeinek kialakításában. H I V A T A L O S É R T E S Í T Õ 2008/2. szám II. FÕRÉSZ: Hivatali igazgatás A felsõoktatási intézmények által végzett elõzetes gazdasági számítások a PPP-konstrukció elõnyeit igazolták. A számításokat az intézmények nem korrigálták a közbeszerzési pályázaton nyertes vállalkozói szerzõdéses ajánlatoknak megfelelõen. Így azok a döntések megalapozását nem segítették. A projektek lebonyolításánál a közbeszerzési versenyfeltételek biztosítottak voltak. Az intézmények és a magánpartnerek közötti szerzõdésekben a kockázatok megosztása megfelelt az Eurostat elõírásainak. A szerzõdésekben pontosan rögzítették a létesítménnyel, valamint a nyújtandó szolgáltatásokkal szembeni követelményeket, a szerzõdésmódosítás, a teljesítésértékelés és a szankcionálás eljárási módozatait. A beruházások kivitelezése megfelelt a szerzõdéses mûszaki és tervelõírásoknak, a megrendelõi igényeknek. A hallgatók egyetértettek a kollégiumfejlesztési tervekkel, egyedül a közösségi igényeik kielégítésére vonatkozó javaslataik mellõzését kifogásolták. A bérleti-szolgáltatási díjat és annak elemeit – beruházási, üzemeltetési és közüzemi díjrészek – piaci alku keretében alakították ki a szerzõdõ partnerek. Az új diákotthonok és a korszerûsített kollégiumok fajlagos üzemeltetési költségei alacsonyabbak a hagyományos módon mûködtetett kollégiumok fajlagos üzemeltetési ráfordításainál. A férõhelyek feltöltöttsége közel 100%-os. A havi intézményi bruttó bérleti díj átlagos összege az új diákotthonokban 44 669 Ft/fõ/férõhely, a korszerûsített kollégiumokban 36 651 Ft/fõ, melyek 18–27%-át térítik a hallgatók. A diákotthon-építésnél 59%-os, a rekonstrukciónál 77%-os az állami támogatás aránya a bérleti díjon belül (ez utóbbinál az OKM által vállalt 50%-os mértékû rekonstrukciós térítés következtében). A hallgatói térítési díjak versenyképesek az albérleti díjakkal. A bérleti-szolgáltatási díj forrásai a helyszínen ellenõrzött intézményeknél 2006–2007. évben A felsõoktatási kollégiumi beruházási program a tervezett 2004–2006 közötti idõszakhoz képest késedelmesen és részlegesen teljesült. A diákotthon-építési program 58%-osan, a kollégiumrekonstrukciós program 94%-ban valósul meg, várhatóan 2009. év végéig. A helyszíni ellenõrzés zárásakor a kollégiumi férõhelyek száma 1217-tel kevesebb a

Source: https://magyarkozlony.hu/hivatalos-lapok/3e28418f5be32f4c8b73a00cca4db865081cad62/dokumentumok/0a099449819e8461c75fb4dfa7d245f693cc0f4b/letoltes